**Referat fra styresmøte i Verran og Inderøy Fjellstyre 7/9-15 på butikken på Verrastranda.**

**Sak 14/15. Referatsaker.**

-Kolstad as ser på utbedring av Sørenvassdammen. Og gir oss ett pristilbud innen våren 2016.

-Veilag på Strømseterveien.

**Sak 15/15. Sti-glopp ved Nesvatnet.**

Vedtak: Fjellstyret slutter seg til tillatelsen som er gitt fra Statskog og Verran Kommune. Vi anfører at gloppene må utføres og legges på en slik måte at de ikke blir som ett stengsel, for husdyr og spesielt tamrein. Fjellstyret forbeholder seg retten til og godkjenne utførelsen etter at det er ferdig.

**Sak 16/15. Bag-limit ved årets rypejakt.**

Vedtak: Årets bag-limit blir 2 ryper/fuggler pr jeger pr dag. Det innføres en sesongkvote på 10 ryper for alle kort. Det selges 100 kort totalt etter den 2/10. Dette for å begrense uttaket noe. Ved ugunstige forhold stenges jakta, med øyeblikkelig virkning.

**Sak 17/15. Gapahuk ved Nesvatnet.**

Det har kommet søknad fra Rådet for funksjonshemmede om å sette opp en gapahuk ved Nesvatnet. På vestre side ved dammen. Det har og kommet en søknad fra Verrastranda idrettslag om oppsetting av en lavo på andre side av elva. Fjellstyret synes begge tiltak er gode tiltak, men hadde gjerne sett at disse to slo seg sammen og spleiset på en gapahuk.

Vedtak: Fjellstyret foreslår at rådet for funksjonshemmede og Verrastranda idrettslag snakker sammen og finner en god løsning på dette. Fjellstyret har eller ingen innvendinger mot dette tiltaket.

**Sak 18/15. Stenging av Ormsetveien.**

En slik stenging av Ormsetveien som det har blitt etter det enorme regnværet vi hadde i sommer, vil få økonomiske konsekvenser for fjellstyret. Lite og ingen hytteutleie og mindre salg av jaktkort vil påvirke vår økonomi. Nte opplyser at veien vil bli kjørbar opp til Buavatnet fra helga 12-13/9, dette vil bedre vår bruk noe men ikke helt. Men dette er det lite vi kan gjøre noe med.

**Sak 19/15. Eventuelt.**

-Leif etterspurte framdrift av brobygging ved Simadalsvatnet.

- Klær til ettersøkspersonellet ble også diskutert.

Ole Tronstad /s/ Odd Vidar Vandbakk /s/ Leif Jåma /s/ Eli B Skjelstad /s/ Hans Tettli /s/